'SA Express net nóg 'n bodemlose put' | Maroela Media
Die VF Plus meen dit is kommerwekkend om te sien dat daar onlangs ook stilweg 'n reusereddingsboei aan SA Express gegee is terwyl die aandag op Eskom, die SAL en die SAUK toegespits was.
"Volgens die Vryemarkstigting het SA Express in November verlede jaar 'n reddingsboei van R1,24 miljard van die staat ontvang en nou weer staatsgewaarborgde finansiering van R300 miljoen," het Anton Alberts, voorsitter van die VF Plus, in 'n verklaring gesê. "Dit blyk dat die Vryemarkstigting SA Express deur die Wet op die Bevordering van Toegang tot Inligting moes dwing om die inligting in sy finansiële state en bestuursrekening bekend te maak."
SA Express het nou net nog 'n groot gat geword waardeur belastinggeld uit die fiskusdam sypel en op die huidige trant sal dit aanhou totdat daar niks oor is nie, sê Alberts. "Die ANC sal die een of ander tyd moet besef daar is nie 'n onuitputlike bron van geld in die land nie en staatsondernemings kan nie onbepaald gered word nie."
Hy het bygevoeg soos met e-tol gaan belastingbetalers 'n drempel bereik vanwaar hulle nie meer bereid sal wees om belasting te betaal en daarna toe te kyk hoe dit vermors word nie. "Die onvermydelike gevolg is belastingvermyding wat tot belastingontduiking sal lei.
"Die regering sal bedag moet wees daarop dat staatsondernemings wat soveel geld kry, uiteindelik tog verkoop en ontbondel sal moet word om te sorg dat die staat stabiel bly. Soos die staatsondernemings is die staat self naby die punt waar hy 'n reddingsboei sal moet kry van die Internasionale Monetêre Fonds (IMF)."
Die Sjinese ambassadeur het reeds aangedui dat dié land nie bereid is om verdere lenings aan Suid-Afrika toe te staan nie met die implikasie dat Suid-Afrika nie beleggingsgraad-kwaliteit is nie. Indien dit gebeur, sa die staat gedwing word om by die IMF geld te leen.
"Dit sal lei tot 'n situasie waar streng voorwaardes gestel sal word oor geldelike hulp aan Suid-Afrika wat op die lang termyn goed sal wees aangesien dit ongetwyfeld sal vereis dat swart ekonomiese bemagtiging (SEB) en regstellende aksie (RA) afgeskaf word en dat meriete onder meer gebruik sal word om die ekonomie te herstel. Onder 'n ANC-regering is sulke maatreëls al wat die ekonomie weer sal kan regruk.
"Hierdie reddingsboei aan SA Express is maar net nog 'n spyker in die ANC-doodskis wat daartoe sal lei dat Suid-Afrika se ekonomie oorgegee sal moet word in die hande van die IMF om die land te red van 'n Venezuela en Zimbabwe-uitkoms," het Alberts bygevoeg.
Grondeisproses verwater tot 'n goedkoop loteryspel
Muthambi verwerp verslag oor inmenging by SAUK
If so the sooner the better!
STOP DIT – TERSTOND VF Plus as julle kan!!!!!
Dit sal beter wees om so Miljard Randjies in so Express te pak en sopaar kilometer die Lug in, die note te begin uitstrooi/gooi, dan sal baie meer mense by die bodemlose put se vermorsing kan baat!!!
Hoe lekker sal dit wees as ek kan nominate aan wie my belasting geld betaal word. Ek sal veel eerder my belasting geld aan iemand betaal wat actually DAAR is vir die mense en nie vir self verryking en vermorsing van fondse nie.
Kan ons nie ons eie provinsie stig nie? n Provinsie soos wat die ou dae was net sonder die apartheid deel. Ek is seker as die ouens van Steinhof en Bossasa eerlik was kon ons n plan gemaak het.
Nee wat, hierdie een kan maar gaan. Ons het klaar vir Mango en Kulula. Net nog 'n plek waar CEO's hulself kan inwurm en verryk! Wie was daai vorige ou nou weer… Victor something…